အဝဂျိယူးမဲဘုတိုင်း

အဝဂျိယူးမဲဘုတိုင်း (淡路夢舞台)   သည် ဂျပန်နိုင်ငံ၊ ဟယောဂေါ့ခရိုင်၊ အဝဂျိမြို့တွင်ရှိသည့် ကွန်းဖရင့်စင်တာ၊ ဟိုတယ်နှင့် အမှတ်တရအဆောက်အဦများပါဝင်သည့် နေရာတစ်ခု ဖြစ်သည်။ ဤနေရာကို ၁၉၉၅ ခုနှစ် ဟန်းရှင်းအဝဂျိငလျင်ကြီး၏ ဗဟိုချက်အနီးတွင် တည်ဆောက်ခဲ့သည်။ တဒအိုအန်းဒိုက ဒီဇိုင်းရေးဆွဲခဲ့သည်။ သူသည် ငလျင်မလှုပ်ခတ်မီကပင် ပန်းခြံတစ်ခုအဖြစ် ဤစီမံကိန်းကို စတင်ရေးဆွဲခဲ့သည်။ ဟိုတယ်သည် ဝက်စတင်အဝဂျိကျွန်းအပန်းဖြေစခန်းအဖြစ် လည်ပတ်လျက်ရှိသည်။

အမည်နာမ
ယူးမဲဘုတိုင်း (夢舞台) ဆိုသည်မှာ "အိပ်မက်စင်မြင့်" ဟု အဓိပ္ပါယ်ရသည်။ ယူးမဲ သည် "အိပ်မက်"၊ ဘုတိုင်း သည် "စင်မြင့်" ဟု အဓိပ္ပါယ်ရသည်။ ဤအမည်ကို ကျွန်း၏ ဂေဟစနစ်ပြန်လည်ထိန်းသိမ်းရန် ရည်ရွယ်ချက်ဖြင့် ပေးခဲ့သည်။


ဟယခုဒန်းအန်း
ဟယခုဒန်းအန်းသည် အဝဂျိယူးမဲဘုတိုင်းတွင် ပါဝင်သည့် နေရာများထဲတွင် အထူးခြားဆုံးဖြစ်သည်။ ဟယခုဒန်းအန်း (百段苑) ဆိုသည်မှာ "အဆင့် ၁၀၀ ရှိသည့် ပန်းခြံ" ဟု အဓိပ္ပါယ်ရသည်။ လေးထောင့်ပုံစံ ပန်းခင်း ၁၀၀ သည် အဆင့်လိုက်အလွှာလိုက် ရှိနေကြသည်။ ဤတွင် "တစ်ရာ" သည် လှေကားထစ် ၁၀၀ ရှိသည်ဟု ဆိုလိုခြင်းမဟုတ်ဘဲ ဤပန်းခြံတွင် ပန်းခင်းငယ်ပေါင်း ၁၀၀ ပါဝင်သည်ဟု ဆိုလိုခြင်း ဖြစ်သည်။ ဤပန်းခြံတွင် လှေကားထစ်ပေါင်း ၁၅၇၅ ခုနှင့် လှေကားအဆင့် ၂၃၅ ခု ပါဝင်သည်။

ပြင်ပလင့်များ

 Official site 
 The 100 step garden (Hyakudan-en): photos & background
 The Westin Awaji Island Resort & Conference Center: official site of the hotel

ကိုးကား

ကဏ္ဍ:ဂျပန်နိုင်ငံရှိ လည်ပတ်စရာနေရာများ